  Руслан Нуриахметов Анжелика Тихонова корреспондент 14-тӥ толшоре Удмуртиысь йӧскалык музейын Кузебай Гердлэн вордӥськем нуналэзлы сӥзем ужрадъёс (6+) ортчозы. Со сярысь «Удмурт Кенеш» огазеяськонлэн пресс-службаез ивортӥз. 13 часысен 15 часозь музейын «Мон удмурт. Мон – шудо!» интыысь интые ветлӥсь адӟытон ужалоз. 14 часын Йӧскалык музей азьысь Кузебай Гердлы синпелет дорын сӥё-дано ужрадэз усьтозы. Отчы «Удмурт Кенеш» огазеяськонлэн тӧроез Татьяна Ишматова, Удмуртиысь лулчеберетъя министр Владимир Соловьёв, Йӧскалык музейлэн кивалтӥсез Александр Фёдоров, кылосбур тодосъя доктор, профессор Наталья Кондратьева, Кузебай Герд нимо йӧскалык гимназилэн кивалтӥсез Татьяна Волкова пыриськозы. 14 час 30 минутэ синпелет доры сяськаос понозы. Нош со бере Кузебай Герд нимо йӧскалык гимназиын но Удмурт кун университетын дышетскисьёс кылбуръёс лыдӟозы. 15 часын музейын «Азбуку учат, на всю избу кричат» экскурсия ортчоз. Со 19-20 дауре калыкез дышетон но югдытон сӧзнэтлэн азинскемезлы, Кузебай Гердлэн интыезлы сӥземын луоз. 15 час 40 минутэ Кузебай Гердлэсь кылбуръёссэ лыдӟозы. Тегъёс: Ижкар Удмуртия КузебайГерд удмуртъёс буреваён  